OpenLLM-France/wikimedia huggingface dataset:
# Katagum

Katagum és una ciutat de Nigèria, a l'estat de Bauchi, a la riba nord del riu Jamaare. Fou l'antiga capital de l'emirat de Katagum, que avui és a Azare, a uns 60 km al sud-est; Azare és també capital de la Katagum LGA (Local Government Area) que té una població de 295.970 habitants, però que no inclou la ciutat de Katagum, que és capital de la Zaki LGA (Local Government Area) situada just al nord de l'anterior.
Katagum té una oficina de salut del govern i un dispensari. És la seu d'un consell de govern local (LGA) anomenat Zaki, amb una població (cens del 2006) de 191.457 habitants i 1.436 km²
# Delphine Lansac

Delphine Lansac (n. 18 jul 1995) és una esportista francesa que competeix en bàdminton en la categoria individual. Va participar en els 2015 BWF World Championships en individual femení i dobles femení (amb Emilie Lefel).

## Referències

* ↑ «Championnat du monde: Delphine Lansac est qualifiée pour le deuxième tour» (en francès). L'Equipe, 10-08-2015. [Consulta: 25 març 2016].
# Dècada del 180

La dècada del 180 comprèn el període que va des de l'1 de gener del 180 fins al 31 de desembre del 189.

## Esdeveniments

180 - Mor l'emperador Marc Aureli i, amb ell, finalitza la Pax Romana.

## Personatges destacats

* Còmmode, emperador romà (180-192)
* Llucià, escriptor grec.
# Sardari Berd

Sardari Berd (en armeni:Սարդարի Բերդ, nom que alhora deriva del llenguatge pèrsicسردار un títol que s'utilitza per als líders polítics o militars i que significa «cap» i de Berd (en armeni Բերդ) que significa «fortalesa». La fortalesa es troba a la dreta abans del cementiri de la localitat de Hoktember a la província de Armavir d'Armènia. En realitat s'associa històricament amb la ciutat de Armavir, que era coneguda abans de 1932 com Sardarabab o Sardarapat.

## Història

La fortalesa va ser construïda entre els anys de 1807 i 1828, durant el govern de Sardar Hosein Qoli Kan, l'últim governant del Kanat d'Erevan. Va ser construïda amb pedres extretes de les ruïnes de l'antiga ciutat de Armavir, algunes de les quals conserven encara les petjades d'inscripcions cuneïformes del regne de Urartu. La fortalesa va ser utilitzada com un centre administratiu per al districte de Sardarapat i també com la residència d'estiu del Kan de Erevá).
Sardari Berd va ser presa el 1828 pels russos, sota el comandament del general Iván Paskévich durant la guerra ruso-persa (1826-1828), malgrat la forta defensa presentada per Hasan Khan Kajar, germà de Sardar Khan Hosein. Sobre Paskévich en un resum de l'Oficina de Guerra, es va escriure el següent passatge:
| « | Sardarabad, un gran poble fortificat alimentat per un canal de l'Arax, va ser presa, i l'estoc que es trobaven en ella va col·locar a Paskevich en condicions de començar el setge d'Erevan. | » |
La regió va passar formalment de la sobirania persa a la russa després del Tractat de Turkmenchay el 1828. Armavir es va convertir en el uyezd Serdarabad de l'Óblast d'Armènia, que alhora es va convertir en la gubérniya d'Eriván en 1840. Aquesta situació es va prolongar fins a la revolució de febrer de 1917. De la fortalesa gairebé no en queda res. La major part va ser desmantellada per construir l'Armènia soviètica.

## Vegeu també

* Llista de castells d'Armènia

## Referències

* 1 2 3 Kiesling, Brady «An Archaeological/Touristic Gazatteer and Map Set for the Historical Monuments of Armenia» (en anglès). Rediscovering Armenia [Ereván/Washington DC], 01-06-2000. Arxivat de l'original el 2006-05-03 [Consulta: 3 setembre 2016].
* ↑ Kiesling, Brady «An Archaeological/Touristic Gazatteer and Map Set for the Historical Monuments of Armenia» (en anglés). Rediscovering Armenia [Erevan/Washington DC], 01-06-2000, pàg. 7. Arxivat de l'original el 2006-05-03 [Consulta: 3 setembre 2016].
# Demòdoc

Demòdoc és el nom dels següents personatges:
* Demòdoc d'Atenes, general atenenc.
* Demòdoc de Leros, poeta grec.
* Demòdoc (diàleg), pretès diàleg de Plató.
* Demòdoc (Odissea), personatge de l'Odissea d'Homer
# Jón Daði Böðvarsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Jón Dadi Böðvarsson (nascut el 25 de maig de 1992) és un futbolista islandès que actualment juga amb el Fußball-Club Kaiserslautern, així com la selecció islandesa com a extrem dret. Va ser seleccionat per a l'Eurocopa del 2016.
# Lethrinus enigmaticus

Lethrinus enigmaticus és una espècie de peix pertanyent a la família dels letrínids.

## Descripció

* Pot arribar a fer 55 cm de llargària màxima (normalment, en fa 32,5).
* 10 espines i 9 radis tous a l'aleta dorsal i 3 espines i 8 radis tous a l'anal.
* El cap és de color gris i la resta del cos bronze groguenc o gris, més clar a la zona ventral.
* Les aletes són pàl·lides, groguenques o de color bronze.

## Alimentació

Menja principalment equinoderms, crustacis i peixos, i, en menor grau, mol·luscs.

## Hàbitat

És un peix marí, associat als esculls i de clima tropical (3°S-9°S) que viu fins als 50 m de fondària.

## Distribució geogràfica

Es troba a l'Índic occidental: les illes Seychelles.

## Ús comercial

Es comercialitza fresc.

## Observacions

És inofensiu per als humans.

## Referències

* ↑ Cuvier G., 1829. Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée. Edition 2. Règne Animal (ed. 2) v. 2. i-xv + 1-406.
* ↑ Smith, J. L. B., 1959. Fishes of the family Lethrinidae from the western Indian Ocean. Ichthyological Bulletin of the J. L. B. Smith Institute of Ichthyology Núm. 17: 285-295, Pls. 20-25.
* ↑ The Taxonomicon (anglès)
* 1 2 3 4 5 «Lethrinus enigmaticus» (en anglès). FishBase. Froese, Rainer; Pauly, Daniel (editors).
* ↑ Carpenter, K.E. i G.R. Allen, 1989. FAO Species Catalogue. Vol. 9. Emperor fishes and large-eye breams of the world (family Lethrinidae). An annotated and illustrated catalogue of lethrinid species known to date. FAO Species Synop. Núm. 125(9):118 p.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Lebeau, A. i J.C. Cueff, 1975. Biologie et pêche du capitaine, Lethrinus enigmaticus (Smith, 1959) du Banc de Saya de Malha (Océan Indien). Rev. Trav. Inst. Pêches Marit. 39(4):415-442.
* ↑ Smith, J.L.B. i M.M. Smith, 1963. The fishes of Seychelles. Rhodes University, Grahamstown. 215 p.
* ↑ Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Katahr

Katahr fou un districte de l'Índia que va existir durant l'Imperi Mogol i fins al segle XVIII quan la zona fou ocupada pels rohilles afganesos i va agafar el nom de Rohilkhand (també Rohilkand).
La regió fou un focus permanent de revolta contra el sultanat de Delhi i va ser disputat un temps amb el sultanat de Jaunpur. La darrera revolta la va dirigir Kanbar Beg contra els mogols, poc abans de la mort d'Humayun el 1555. Sota Akbar el Gran el sarkar de Badaun fou agregat a Delhi i es va organitzar el districte de Katahr, la vila principal va passar a ser Bareilly. Aurangzeb va incloure Sambhal al districte de Katahr.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Diogo Dias Melgás

Diogo Dias Melgás, o Melgaz (Cuba (Portugal), 1638 - Évora, 1700), fou un compositor portuguès de polifonia.
Diogo Dias Melgás nasqué a Cuba, a l'Alentejo, el 14 d'abril de 1638. L'any 1646 entrà al cor del Colégio do Claustro a Évora. S'ordenà a la Catedral d'Èvora, on hi estudià amb Manuel Rebelo, i ocupà el càrrec de mestre de capella durant 30 anys. Morí cec i pobre el 3 de febrer de 1700. És considerat com el darrer gran mestre de l'escola polifònica portuguesa, que tingué una gran importància durant els segles xvi i xvii.
Gran part de les obres de Melgás s'han perdut. La resta d'obres - misses, motets, graduals – es conserven als arxius de les catedrals d'Évora i Lisboa, i foren publicades en notació moderna per la Fundació Calouste Gulbenkian l'any 1978. (Opera Omnia, Portugaliae Musica XXXII).

## Enregistraments

* 1994, Music of the Portuguese Renaissance, Pro Cantione Antiqua, Hyperion CDA66715
** inclou 14 obres de Melgás
* 2004, A Golden Age of Portuguese Music, The Sixteen, CORO COR16020
** inclou 3 obres de Melgás
* 2008, The Golden Age, The King's Singers, Signum Classics
** inclou 2 obres Melgás

## Referències

* Enciclopédia Verbo Luso-Brasileira de Cultura, vol. 19, "Melgaz (Diogo Dias)", ed. Verbo, Lisboa/São Paulo, 1998
# Antoni Albafull i Vidal

Antoni Albafull i Vidal fou un advocat i polític català. Havia estat cap del Partit Conservador a Tarragona, amb el que fou candidat a les eleccions generals espanyoles de 1907, però fou derrotat pels candidats de la Solidaritat Catalana. Després va ingressar a la Lliga Regionalista, amb la que fou diputat per Barcelona a les eleccions generals espanyoles de 1916 i per Tarragona a les de 1919. De 1926 a 1932 fou degà de l'Il·lustre Col·legi d'Advocats de Tarragona i formà part de l'assemblea de persones que podien ser escollides com a president del Tribunal de Cassació de Catalunya.

## Referències

* ↑ Luis Puig Ferriol, María Encarna Roca de Laqué El derecho civil catalán en la jurisprudencia, Volum 2, pròleg p. XVII

## Enllaços externs

* Fitxa del Congrés dels Diputats (castellà)
# El Romaní (Sollana)

* Per a altres significats, vegeu «El Romaní».
El Romaní és una pedania del municipi valencià de Sollana, situat a la comarca de la Ribera Baixa, a la província de València, pertanyent al País Valencià. L'any 2020 tenia una població total de 274 habitants.

## Festes

Les festes majors solen celebrar-se la primera setmana del mes d'agost, tot i que alguns anys comencen els últims dies del mes de juliol. El primer diumenge d'agost se celebren les festes de les "paelles", festivitat típica de València.

## Esport

En el 2012 es va crear la primera entitat esportiva del poble. Es tracta d'un equip de futbol sala.

## Transport

El Romaní té un baixador ferroviari en què paren alguns trens de rodalies de la línia C-1 que comuniquen la pedania amb municipis com Cullera, Gandia, Sueca i València, entre d'altres.

## Referències

* ↑ «Instituto Nacional de Estadística» (en castellà). INE.es. [Consulta: 23 setembre 2021].

## Vegeu també

* Estació d'El Romaní

## Enllaços externs

* Lloc web oficial de l'Ajuntament de Sollana (en valencià)
# Sardargarh-Baramajmu

Sardargarh-Baramajmu fou un estat tributari protegit a l'agència de Kathiawar amb una superfície de 146 km² i una població el 1921 de 6.824 habitants. Estava format per dotze pobles i tenia uns ingressos de 200.000 rupies.
L'estat es va fundar el 1733 per la partició del districte de Bantva del principat de Junagarh a la mort de Nawab Saheb Salabat Muhammadkhan Babi de Junagadh. El germà gran (segon fill) va esdevenir sobirà de Manavadar i el segon (tercer fill) de Bantva-Sardargarh. Al seu torn el principat de Sardargarh es va dividir a la mort del primer sobirà, Sherzaman Khan, en Sardargarh-Bantva i Sardagarh-Baramajmu.
Els governants foren:
* Khan Shri SHERZAMANKHANJI SALABAT MUHAMMEDKHANJI 1733-?
* Khan Shri EDALKHANJI SHERZAMANKHANJI (fill)
* Khan Shri MUHAMMEDKHANJI EDALKHANJI (fill)
* Khan Shri SHER BULANDKHANJI MUHAMMEDKHANJI (fill)
* Khan Shri SHERKHANJI SHERBULANDKHANJI (fill)
* Khan Shri RUSTAMKHANJI SHERBULANDKHANJI ? - 1903 (germà)
* Khan Shri SHER BULANDKHANJI RUSTAMKHANJI 1903-1934
* Khan Shri SHER KHANJI SHERBULANDKHANJI 1934-1949

## Referències

* Genealogia Arxivat 2009-06-07 a Wayback Machine.
# Demòcrit (filòsof platònic)

Demòcrit (Democritus, Demókritos Δημόκριτος) fou un filòsof grec de data i lloc de naixement desconeguts, que va escriure uns comentaris sobre Plató, Fedó i Alcibíades.
# Jóhannes Eðvaldsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Jóhannes Eðvaldsson (Reykjavík, 3 de setembre de 1950 - Glasgow, 24 de gener de 2021) fou un futbolista islandès de la dècada de 1970.
Fou 34 cops internacional amb la selecció islandesa.
Pel que fa a clubs, fou jugador, entre d'altres, de Hannover 96.
El seu germà Atli Eðvaldsson també fou futbolista.

## Referències

* 1 2 «News Archive». Bob Dunning 1970-71 Football review, 30-09-2005 [Consulta: 5 octubre 2013]. Arxivat 12 October 2013$^{[Datemismatch]}$ a Wayback Machine. «Còpia arxivada». Arxivat de l'original el 2013-10-12. [Consulta: 2 març 2019].
* ↑ ; Nygård, Jostein«Iceland - Record International Players». RSSSF, 25-04-2013. [Consulta: 5 octubre 2013].
* ↑ «Jóhannes Eðvaldsson». Neil Brown player Records [Consulta: 5 octubre 2013].
# Kinan Cycling Team

El Kinan Cycling Team és un equip ciclista japonès professional en ruta, de categoria Continental.
No s'ha de confondre amb l'anterior Kinan CCD.

## Principals resultats

* Tour de l'Ijen: Jai Crawford (2016)
* Tour de les Filipines: Jai Crawford (2017)
* Tour de Flores: Thomas Lebas (2017)
* Volta a Hokkaidō: Marcos García (2017)
* Volta al Japó: Marcos García (2018)
* Volta a Indonèsia: Thomas Lebas (2019)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2016 :
2017 :

## Classificacions UCI

A partir del 2015 l'equip participa en les proves dels circuits continentals, especialment a l'UCI Àsia Tour.
UCI Àsia Tour
| Temporada | Classificació per equips | Millor ciclista en la classificació individual |
| 2015 | 68è | Jai Crawford (193è) |
| 2016 | 10è | Ricardo García (57è) |
| 2017 | 7è | Thomas Lebas (11è) |
| 2018 | 1r | Thomas Lebas (5è) |
| 2019 | 7è | Genki Yamamoto (94è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Diognet (escriptor)

Diognet (en llatí Diognetus, en grec antic Διόγνητος) fou un escriptor grec. Era l'encarregat de mesurar les distàncies de les marxes d'Alexandre el Gran i va escriure una obra sobre aquest tema. És esmentat per Plini el Vell (Naturalis Historia VI, 17).

## Referències

* ↑ 3.Diognetus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1024
# Antoni Aguadé Granell

Antoni Aguadé Granell (Reus, 28 de desembre de 1890 - 12 de juny de 1956) va ser un pintor i escultor català.
Fill d'un petit industrial reusenc, va assistir a l'escola municipal de dibuix, on el 1905 va obtenir un premi destacat. D'esperit inquiet, el 1917 va tornar de París després de visitar Berlín i Roma, on l'havien portat les seves recerques en pintura, malgrat la guerra mundial. Cap al 1920 obrí a Reus una acadèmia de pintura i escultura al raval de Jesús, i va exposar la seva obra escultòrica a diverses sales de la ciutat i de Tarragona. La seva pintura tenia una molt bona tècnica pel que fa al dibuix, i uns tons grisos que segons un crític eren «parisencs».
Com a escultor, la seva obra està molt ben executada, i, segons el periòdic Foment, expressa més «les emocions del propi esperit que els models al natural». L'any 1938, per encàrrec de l'ajuntament republicà, va realitzar una maqueta per un monument en forma d'obelisc de gran alçada amb una estrella de cinc puntes al capdamunt que es podia il·luminar, que l'alcalde Ramir Ortega havia encarregar a l'arquitecte Josep Simó com a tribut d'homenatge als morts cent anys enrere al Combat de Morell i Vilallonga el mes de març de 1838. Tornat a Reus en la immediata postguerra, després d'un curt exili a França, va restaurar la Creu de la Plaça de la Sang, destruïda el 1936 i va esculpir, a partir de fotografies de l'original, la imatge de Sant Pere que hi ha a la fornícula de damunt la porta de l'església Prioral.

## Referències

* 1 2 Olesti Trilles, Josep. Diccionari biogràfic de reusencs. Reus: l'Ajuntament, 1991, p. 36.
* ↑ «Exposicions». Foment, 8-XII-1933, pàg. 3.
# El cercle dels íntims

El cercle dels íntims (títol original: The Inner Circle) és una pel·lícula d'Andrei Mikhalkov-Kontxalovski en coproducció italo-estatunidenco-soviètica estrenada el 1991. Ha estat doblada al català. que explica la història de l'operador privat de Ióssif Stalin i oficial del KGB Ivan Sanshin entre 1939 i 1953, l'any de la mort de Stalin. Sanshin és interpretat per Tom Hulce, i la pel·lícula presenta Lolita Davidovitch i Bob Hoskins. La pel·lícula es basa en una història veritable i és una producció estatunidenca, italiana i russa.
El cercle dels íntims va ser nominada al 42è Festival de Cinema Internacional de Berlín i el Nika Awards el 1993.

## Argument

L'operador de cinema del NKVD, Ivan Sanshin, és un dia al Kremlin per projectar pel·lícules al mateix Stalin i als seus íntims, com Béria o Molotov. Ivan es converteix així en l'operador de cinema de Stalin, des de 1939 fins a la mort de Stalin.
Viu amb la seva dona en un barri on tenen lloc regularment detencions. La seva dona Anastasia recull així una petita noia jueva els pares de la qual han estat detinguts. Ivan l'ha d'amagar per no tenir problemes.
Explicat des del punt de la vista de Sanshin, heroi compassiu però tràgic que manté la fe en el seu "Cap" malgrat l'arrest dels seus veïns i l'embolic amb la seva filla, l'afer de la seva dona amb el cap de Seguretat Estatal, Lavrenti Béria i la seva decadència tràgica, i les maquinacions mortals dins del Kremlin.

## Repartiment

* Tom Hulce: Ivan Sanshin
* Lolita Davidovich: Anastasia
* Bob Hoskins: Béria
* Aleksandr Zbruyev: Stalin
* Fédor Chaliapine fils: Professor Bartnev
* Bess Meyer: Katya als setze anys
* Aleksandr Filippenko: Major Khitrov

## Premis

La pel·lícula ha estat nominada a la Berlinale de 1992.

## Referències

* ↑ El cercle del poder
* ↑ «Berlinale: 1992 Programme». berlinale.de. Arxivat de l'original el 2011-06-11. [Consulta: 14 abril 2012].
# Declaració de Bethesda sobre publicacions d'accés obert

La Declaració de Bethesda sobre publicacions d'accés obert (en anglès Bethesda Statement on Open Access Publishing) és una declaració de 2003 que defineix i dona suport al concepte d'accés obert.

## Declaració

L'11 d'abril de 2003, l'Institut Mèdic Howard Hughes va celebrar a Bethesda una reunió amb 24 persones per examinar un millor accés a la literatura acadèmica. El grup va definir una revista d'accés obert com aquella que atorga un "dret d'accés gratuït, irrevocable, mundial i perpetu i una llicència per copiar, utilitzar, distribuir, transmetre i mostrar l'obra públicament i per fer i distribuir obres derivades, en qualsevol mitjà digital amb qualsevol finalitat responsable, subjectes a l'atribució adequada de l'autori" i de les quals cada article es "diposita immediatament després de la publicació inicial en almenys un repositori en línia".

## Importància

Juntament amb la Budapest Open Access Initiative (BOAI) i la Declaració de Berlín sobre Accés Obert al Coneixement en Ciències i Humanitats, la Declaració de Bethesda va establir "accés obert" com el terme per descriure iniciatives per fer que la informació sigui més àmplia i fàcilment disponible.
La declaració de Bethesda es basa en el BOAI expressant com els usuaris promulgaran l'accés obert. Concretament, els professionals de l'accés obert posaran contingut en línia amb una llicència que atorgui drets de reutilització, inclòs el dret de fer obres derivades. El BOAI no esmenta obres derivades.

## Referències

* 1 2 Crawford, Walt. Open access : what you need to know now. Chicago: American Library Association, 2011, pàgs. 1-15. ISBN 9780838911068 [Consulta: 27 maig 2022].
* ↑ Brown, Patrick O.; Cabell, Diane; Chakravarti, Aravinda; Barbara, Cohen; ., (et alter). «Statement on Open Access Publishing», 20-06-2003. [Consulta: 27 maig 2022].
* ↑ Bailey, Charles W., Jr. «What Is Open Access?». Digital-scholarship.org, 2006. Arxivat de l'original el 6 de març 2012. [Consulta: 27 maig 2022].

## Enllaços externs

* Declaració de Bethesda sobre publicacions d'accés obert
# Letòon

El Letòon (Λητῶον en grec antic), de vegades llatinitzat com Letòum, va ser un santuari dedicat a Leto, prop de l'antiga ciutat de Xantos, a Lícia. Va ser un dels centres religiosos més importants de la regió. El lloc és al sud del llogaret Kumluova al districte de Fethiye de la província d'Antalya, Turquia. És a uns quatre quilòmetres al sud de Xantos al llarg del riu Xantos. Està inscrit a la llista del Patrimoni de la Humanitat de la UNESCO des del 1988.

## Vegeu també

* Estela trilingüe del Letòon

## Referències

* ↑ Centre, UNESCO World Heritage. «Xantos-Letoon» (en anglès). [Consulta: 17 març 2021].
# Klabat

El mont Klabat és el volcà més alt de l'illa de Sulawesi, a Indonèsia. El cim es troba a l'est de la ciutat de Manado, a l'extrem septentrional de l'illa i s'eleva fins als 1.995 msnm.
Al cim hi ha un llac de cràter, poc profund, de 170 × 250 metres d'amplada. No hi ha confirmades erupcions del volcà en temps històrics. Es creu que un informe de l'erupció que va tenir lloc el 1683 en realitat fou produïda pel mont Tongkoko.

## Referències

* 1 2 «Global Volcanism Program | Klabat» (en anglès). [Consulta: 19 novembre 2020].
* ↑ «Klabat - Peakbagger.com». [Consulta: 19 novembre 2020].
# Denis Onyango

Denis Onyango (Kampala, 15 de maig de 1985) és un exfutbolista ugandès de la dècada de 2000.
Fou internacional amb la selecció de futbol d'Uganda.
Pel que fa a clubs, destacà a Mamelodi Sundowns.

## Referències

* ↑ Reporter, Phakaaathi «Onyango named in top-10 list of best goalkeepers in the world». The Citizen [Consulta: 7 gener 2017].
* ↑ «Uganda - Cape Verde 1:0 (WC Qualifiers Africa 2004/2005, Group 2)» (en anglès britànic). [Consulta: 6 abril 2018].
* ↑ «Denis Onyango » Internationals» (en anglès britànic). [Consulta: 6 abril 2018].
* ↑ Denis Onyango a National-Football-Teams.com (anglès)
* ↑ Mwine, Julian. «Interview: Uganda Cranes goalkeeper on qualifying for AFCON and the future» (en anglès), 10-09-2016. [Consulta: 6 abril 2018].
* ↑ «Archived copy». Arxivat de l'original el 10 de desembre 2017. [Consulta: 3 març 2017].